ERW:ส่องกำไร Q3/59 เติบโตดีมากแนะนำซื้อราคาเป้าหมาย 6.30 บาท
ERW คาดกำไรสุทธิไตรมาส 3/59 ที่ 42 ล้านบาท ซึ่งถือว่ามีการเติบโตที่ดีมากและดีกว่าคาดเดิมของเราที่ 15 ล้านบาท โดยพลิกจากขาดทุน -20 ล้านบาทใน ไตรมาส 3/58 มาเป็นกำไร และเติบโต +135% เทียบไตรมาสก่อนหน้าซึ่งการเติบโตทั้ง เทียบช่วงเดียวกันของปีก่อน,เทียบไตรมาสก่อนหน้า นั้นผลักดันจากการเติบโตของการท่องเที่ยวไทย ส่งผลให้โรงแรมทั้งในต่างจังหวัดและกรุงเทพฯเติบโตดี
31 ต.ค. 2559

บล.โนมูระ พัฒนสิน ระบุในบทวิเคราะห์วันนี้ (31 ต.ค.) ว่า บริษัท ดิ เอราวัณ กรุ๊ป จำกัด (มหาชน) หรือ ERW คาดกำไรสุทธิไตรมาส 3/59 ที่ 42 ล้านบาท ซึ่งถือว่ามีการเติบโตที่ดีมากและดีกว่าคาดเดิมของเราที่ 15 ล้านบาท โดยพลิกจากขาดทุน -20 ล้านบาทใน ไตรมาส 3/58 มาเป็นกำไร และเติบโต +135% เทียบไตรมาสก่อนหน้าซึ่งการเติบโตทั้ง เทียบช่วงเดียวกันของปีก่อน,เทียบไตรมาสก่อนหน้า นั้นผลักดันจากการเติบโตของการท่องเที่ยวไทย ส่งผลให้โรงแรมทั้งในต่างจังหวัดและกรุงเทพฯเติบโตดี
อย่างไรก็ตามใน ไตรมาส 4/59 เนื่องจากเหตุการณ์ในประเทศทำให้อาจมีการเลื่อนหรือยกเลิกการจัดงาน event ต่างๆ รวมถึงห้องพักบางส่วน ดังนั้นประมาณการกำไรสุทธิใน ไตรมาส 4/59 จากเดิมที่คาด 150 ล้านบาท มี downside โดยกำไรสุทธิ ไตรมาส 4/59 อาจอยู่เพียง 80 – 100 ล้านบาทเทียบ ไตรมาส 4/59 ที่ 103 ล้านบาท
สำหรับการลงทุนระยะยาวยังคงคำแนะนำ BUY ที่ TP17F 6.30 บาท แต่ในช่วงสั้นราคาอาจถูกกดดัน แม้คาดกำไรสุทธิไตรมาส 3/59 จะโตดีมาก แต่ outlook ในไตรมาส 4/59 ที่ไม่ดีเช่นเดิมเพราะได้รับผลกระทบจากเหตุการณ์ในประเทศ